stanford-oval/wikipedia huggingface dataset:
Brandon DeFazio
Pelityyli

DeFazion aiemman seuran, SM-liigajoukkue Rauman Lukon urheilutoimenjohtaja Kalle Sahlstedtin mukaan hän on parhaimmillaan hyökkäysalueen hyökkäyspelissä. Sahlstedtin mukaan DeFazio on voimapelaaja, joka on vahva kulmissa ja maalinedustalla sekä osaa myös viimeistellä. Sahlstedtin mukaan hän on myös käyttökelpoinen ylivoimapelaaja.
Muuta

DeFazion pikkuveljet Jeremy ja Cole ovat pelanneet myös jääkiekkoa. Jeremy on entinen New Yorkin osavaltionyliopiston Brockport Collegen yliopistohyökkääjä ja Cole on pelannut maalivahtina Kanadan juniorisarjoissa. Veljesten isä on kaudella 1983–1984 22 NHL-ottelua Pittsburgh Penguinsissa pelannut hyökkääjä Dean DeFazio.
Bygdøy

Bygdøy ilmasta.
Bygdøy on Oslon keskustan länsipuolella Frognerin kaupunginosassa sijaitseva niemi. Sen pinta-ala on 3,6 neliökilometriä ja asukasluku noin 3 400 vuonna 2021. Bygdøy on suosittu ulkoilualue, ja siellä sijaitsee useita museoita, muun muassa Norsk Folkemuseum.
Aiheesta muualla

Kuvia tai muita tiedostoja aiheesta Bygdøy Wikimedia Commonsissa
Byeoreseo on geudae

| Byeoreseo on geudae> 별에서 온 그대 |
| --- | --- |
Tyyli:  draama
Kestoaika:  60 min
Pääosissa:   Kim Soo-hyun  Jun Ji-hyun  Park Hae-jin  Yoo In-na 
Alkuperämaa:   Korean tasavalta
Alkuperäiskieli:  korea
Verkko:   SBS
Esitetty:  18. joulukuuta 2013 – 27. helmikuuta 2014
Jaksoja:  21
Tuotanto
Tuotantoyhtiö(t):  HB Entertainment
Aiheesta muualla
Virallinen sivusto
IMDb
Byeoreseo on geudae (kor. 별에서 온 그대, engl. My Love from the Star) on televisioyhtiö SBS:n esittämä eteläkorealainen televisiosarja. Sen päärooleissa ovat Kim Soo-hyun, Jun Ji-hyun, Park Hae-jin ja Yoo In-na.
Aiheesta muualla

Viralliset kotisivut
Cairo

Cairo tarkoittaa seuraavia:
Kairo, kaupunki Egyptissä
Cairo, kaupunki Georgiassa, Yhdysvalloissa
Cairo, kaupunki Illinois’ssa, Yhdysvalloissa
Cairo, ohjelmisto kaksiulotteisen vektorigrafiikan esittämiseen
HMS Cairo, Britannian kuninkaallisen laivaston kevyt risteilijä
USS Cairo, Yhdysvaltain laivaston City-luokan tykkivene.
Brénaz

Brénaz on kunta Ainin departementissa Rhône-Alpesin hallintoalueella Ranskassa. Kunnassa oli 105 asukasta vuoden 1999 väestönlaskennassa. Brénazin pinta-ala on 10 neliökilometriä.
Bygdeån piiri

| Bygdeån piiri |
| --- | --- |
 Bygdeån kirkko
 fiBygdeån piiri 
 64°03′47″N, 20°51′43″E 
Valtio:   Ruotsi
Maakunta:  Västerbotten
Lääni:  Västerbottenin lääni
Kunta:  Robertsforsin kunta
Piirikoodi:  323012
Väestö
Väkiluku (2022):  2 717 
Bygdeån piiri (ruots. Bygdeå distrikt) sijaitsee Robertsforsin kunnassa Ruotsissa. Sen väkiluku on 2 717  (31. joulukuuta 2022).
Aiheesta muualla

SCB Regina Web Map (Näyttää piirin rajat karttapalvelussa) Statistiska centralbyrån. (ruotsiksi)
Robertsforsin kunnan piirit
Bongo Rock

| Bongo Rock Reino Nordin |
| --- | --- | --- |

Studioalbumin tiedot
 Julkaistu: 28. marraskuuta 2014
 Formaatti: CD, LP, kasetti
 Tuottaja(t): Henrik Suhonen, Reino Nordin
 Tyylilaji: pop, reggae
 Kesto: 40.23
 Levy-yhtiö: Monsp Records
Reino Nordinin muut julkaisut
| Kohti huomista 2012 | Bongo Rock 2014 | Antaudun 2017 |
Bongo Rock on näyttelijä/muusikko Reino Nordinin 28. marraskuuta 2014 julkaistu pitkäsoitto. Albumin kappaleista "Viereen", "Sun kaa" ja "Niin varmaan" on julkaistu musiikkivideot. "Sun kaa" -musiikkivideoversiolla ei ole mukana rap-artisti JV:tä. Albumin julkaisi Monsp Records.
Kappaleet

Musiikki on voimaa – 3.27  (mukana Jodarok)
Hölmö lause – 2.59  (mukana Siiri Nordin)
Parastaikaa – 4.14  (mukana Stepa)
Ei lomaa – 4.17
Albatrossi – 3.59
Viereen – 5.20  (mukana Paperi T)
Niin varmaan – 3.42  (mukana Kube)
Sun kaa – 4.12  (mukana JV)
Hiljaa kanssasi – 4.11
Tuntematon sotilas – 4.02
Arvostelut

Rumba:
Soundi:
British Eagle International Airlinesin lento 802 (1968)

| British Eagle International Airlinesin lento 802 |
| --- | --- |
 Onnettomuuskoneen kaltainen British Eaglen Vickers Viscount.
Yhteenveto
Päivämäärä:  9. elokuuta 1968
Onnettomuustyyppi:  tekninen vika, hallinnan menetys
Tapahtumapaikka:  Langenbruck, Länsi-Saksa
Lähtöpaikka:  Heathrow’n lentoasema, Lontoo, Yhdistynyt kuningaskunta
Määränpää:  Kranebittenin lentoasema, Innsbruck, Itävalta
Kuolleita:  48
Loukkaantuneita:  1 (maassa)
Eloonjääneitä:  0
Lentokone
Konetyyppi:  Vickers Viscount 739A
Lentoyhtiö:  British Eagle International Airlines
Rekisteritunnus:  G-ATFN
Matkustajia:  44
Miehistöä:  4
British Eagle International Airlinesin lento 802 oli British Eagle International Airlinesin reittilento Lontoon Heathrow’n lentoasemalta Innsbruckiin. Lennolla 9. elokuuta 1968 käytetty Vickers Viscount 739A syöksyi Bundesautobahn 9:lle Langenbruckissa Baijerissa, Länsi-Saksassa. Lennolla oli 44 matkustajaa ja neljä miehistön jäsentä, jotka kaikki kuolivat onnettomuudessa.
Tapahtumat

Lento 802 lähti Lontoosta kello 11.37. Lento eteni normaalisti 6 000 metrin korkeudessa, kunnes Münchenin lennonjohto otti kello 14.02 paikallista aikaa koneeseen yhteyden kertoen sen sijainnin ja antaen sille luvan laskeutua alaspäin. Lennolta ei kuitenkaan kuulunut vastausta, ja se katosi pian tutkasta. Kone syöksyi Bundesautobahn 9:lle Langenbruckissa kello 14.17 ja syttyi tuleen. Molempien siipien uloimmat osat löytyivät jonkin matkaa onnettomuuspaikalta länteen.
Kaikki 44 matkustajaa ja neljä miehistön jäsentä kuolivat onnettomuudessa. Lisäksi yksi autoilija loukkaantui. Onnettomuuden uhreista 44 oli brittejä. Koneen kapteeni oli australialainen, ja matkustajien joukossa oli israelilainen aviopari ja 14-vuotias itävaltalainen.
Keskiyöhön mennessä uhrien ruumiista oli löydetty 47, ja viimeinen löytyi tuntia myöhemmin. Uhrit vietiin seuraavana aamuna tunnistettavaksi Ingolstadtin eteläisen hautausmaan ruumishuoneelle. Uhreille järjestettiin 15. elokuuta muistotilaisuus Manchingin lentoasemalla, josta heidän ruumiinsa sen jälkeen lennätettiin kotimaihinsa.
Onnettomuuden syy

Mustan laatikon tietojen perusteella selvisi, että koneen generaattori oli lakannut toimimasta lähes puoli tuntia ennen onnettomuutta. Miehistö ei todennäköisesti huomannut tätä, sillä generaattorin varoitusvalo sijaitsi ohjaamon katossa perämiehen takana. Seuraavien 25 minuutin ajan mittarit ja koneen muut järjestelmät toimivat akkujen varassa. Jännitteen laskiessa mittarit alkoivat näyttää enenevässä määrin virheellisiä lukemia ja lakkasivat lopulta kokonaan toimimasta gyroskooppien pysähdyttyä.
Mittarien antaman väärän tiedon vuoksi miehistö menetti asentotajunsa ja teki ohjausliikkeitä, joiden seurauksena kone päätyi hallitsemattomaan syöksyyn. Syöksyn aiheuttama kuormitus johti siipien uloimman osan irtoamiseen. Kun kone tuli syöksyessään ulos pilvistä ja miehistö pystyi maanpinnasta päättelemään koneen asennon, he eivät saaneet enää oikaistua syöksyä koneen kärsimien vaurioiden vuoksi.
Generaattorivian aiheuttajaa ei saatu varmuudella selvitettyä. Mahdollisena syynä pidettiin vikaa generaattorin toimintaa ohjanneessa piirilevyssä.
Bunnahabhain

Bunnahabhain-tislaamo
Bunnahabhain on vuonna 1881 perustettu viskitislaamo Islayn saarella Skotlannissa lähellä Port Askaigia, Skotlannin länsirannikolla. Bunnahabhainin kylä perustettiin sen työntekijöiden majoitusta varten. Tislaamon omistaa Distell.
Bunnahabhain on yksi miedoimmista Islayn mallasviskeistä ja sen maku eroaa huomattavasti muista Islayn saaren viskeistä.
Tuotteet

Ydintuoteperheeseen kuuluu:
Bunnahabhain 12 Year Old
Bunnahabhain 18 Year Old
Bunnahabhain Toiteach
Bunnahabhain 25 Year Old
Tuotteista on useita itsenäisten pullottajien versioita, kuten That Boutique-y Whisky Company, Douglas Laing & Co ja Duncan Taylor.
Aiheesta muualla

Wikimedia Commonsissa on kuvia tai muita tiedostoja aiheesta .
Tislaamon kotisivut
Black Bottle
Baraali

| Baraali |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Nisäkkäät Mammalia
Lahko::  Sorkkaeläimet Artiodactyla
Heimo::  Nautaeläimet Bovidae
Alaheimo::  Vuohet Caprinae
Suku::  Baraalit Pseudois
Laji::  nayaur
Kaksiosainen nimi
 Pseudois nayaur  (Hodgson, 1833) 

Katso myös
   Baraali Wikispeciesissä   Baraali Commonsissa 
Infobox OKNimi-testi OKIUCN-testi OK: 
Baraali eli puolilammas (Pseudois nayaur) on aasialainen, Bhutanin, Intian, Kiinan, Pakistanin, Myanmarin ja Nepalin vuoristoalueilla tavattava vuohien alaheimon (Caprinae) sorkkaeläinlaji.
Taksonomia

Baraali voidaan jakaa ainakin kahteen alalajiin, P. n. nayaur ja P. n. szechuanensis. Jangtsenbaraali Pseudois schaeferi on puolestaan vaihtelevasti määritelty kokonaan omaksi lajikseen tai baraalin kolmanneksi alalajiksi P. n. schaeferi.
Koko ja ulkonäkö

Baraalien naaraat ovat uroksia pienempiä. Urokset painavat 60-75 kg ja naaraat 35-55 kg. Ruumiinpituus on 115-165 cm ja säkäkorkeus 75-91 cm. Turkki on talvisin paksu ja villaisa, sekä väriltään sinertävänharmaa. Kesäturkki on ohuempi ja väriltään ruskehtava. Ruumiin alapuoli on valkoinen. Rinta ja jalkojen etuosat ovat mustat. Korvat ovat suhteellisen pienet. Nenävarsi on musta. Molemmilla sukupuolilla on sarvet. Urosten sarvet kasvavat ensin ylös, sivuille ja sitten taaksepäin kaartuen. Naaraiden sarvet ovat lyhyet ja suoremmat. Alalajin P. n. szechuanensis yksilöt ovat hieman muita vaaleampia niiden sarvet kaartuvat alas vähemmän. Jangtsenbaraali on puolestaan huomattavasti pienikokoisempi.
Levinneisyys ja elinympäristö

Baraalia tavataan alueella, joka käsittää osia Bhutanista, Nepalista, Myanmarin, Pakistanin ja Intian pohjoisosista ja Kiinassa osia Gansun, Qinhain, Sichuanin ja Yunnanin maakunnista, sekä Ningxian, Xinjiangin ja Tiibetin autonomisista alueista. Joissakin lähteissä sen levinneisyysalue ulotetaan myös Afganistaniin ja Tadžikistaniin, mutta tarkempi todistusaineisto näistä maista puuttuu.
Baraalin elinympäristö käsittää ruohikkoisia jyrkänteitä noin 2 500-5 500 metrin korkeudella merenpinnasta. Usein niitä havaitaan kallioiden tai muiden mahdollisten pakopaikkojen liepeillä. Ne sietävät hyvin erilaisia lämpötiloja kuumilta aavikkovuorilta kylmille ja tuulisille vuorille.
Elintavat

Baraaleja esiintyy yleensä yksin tai alle 20 yksilön pienissä ryhmissä. Jotkin havaitut ryhmät ovat tosin käsittäneet jopa 300 yksilöä. Urokset saattavat muodostaa pelkästään uroksista koostuvia ryhmiä, tai liikkua perheryhmien mukana. Baraalit ovat aktiivisia koko päivän ympäri. Ravinnokseen ne käyttävät ruohoja, jäkäliä ja sammalia.
Baraalia saalistavat etenkin lumileopardi, leopardi, susi ja savannikotka. Vaaran uhatessa baraalit yrittävät kätkeytyä jähmettymällä paikalleen. Jos uhkaaja huomaa ne tästä huolimatta, ne pingahtavat karkuun juosten ylös jykkiä rinteitä. Ryhmillä on omat vartijansa esimerkiksi lumileopardien varalta.
Baraalit lisääntyvät lokakuun ja tammikuun välisenä aikana. Tiineys kestää 160 päivää ja poikasia on kerrallaan yksi. Emo imettää poikastaan 6 kuukauden ikäiseksi. Poikaset kasvavat sukukypsiksi 1,5 vuoden ikäisinä, vaikkakin urokset alkavat lisääntymään tyypillisemmin vasta 7-vuotiaina. Baraalit voivat elää jopa 12–15-vuotiaiksi, mutta tavallisemmin alle 10-vuotiaiksi.
Uhat ja suojelu

Kansainvälinen luonnonsuojeluliitto eli IUCN on määritellyt baraalit elinvoimaseksi lajiksi. Koko kannan koko on arviolta 47 000-414 000 yksilöä. Kantaa pidetään suurena ja sen levinneisyysaluetta laajana.
Lajia mahdollisesti uhkaava tekijä on kilpailu kotieläinten kanssa. Karjataloutta ei pidetä kuitenkaan kovin suurena uhkana. Lajia metsästetään ravinnoksi, mutta sen elinympäristön hankalakulkuisuuden takia metsästys on ollut pienimuotoista. Lajia tavataan useilla suojelluilla alueilla.
Baraali elinympäristössään Tiibetissä.
Brest (Ranska)

| Brest |
| --- | --- |
 Kaupunki mereltä katsottuna.
 vaakuna
 Brest
 Koordinaatit: 48°23′24″N, 4°29′24″W 
Valtio:  Ranska
Hallintoalue:  Bretagne
Departementti:  Finistère
Arrondissementti:  Brest
Hallinto:  
 – Pormestari:  François Cuillandre (PS)
Pinta-ala:  
 – Kokonaispinta-ala:  49,51 km²
Väkiluku (2006):  144 548
 – Väestötiheys:  2 919,6 as./km²
 
 www.brest.fr 
Infobox OKVirheellinen NIMI-arvo: 
Brest on kaupunki Länsi-Ranskan Bretagnessa Finistèren departementissa Atlantin rannikolla. Vuonna 2012 siellä oli 141 315 asukasta. Kaupungissa on vahvasti linnoitettu sotasatama ja merisotakoulu. Kaupunki vahingoittui pahasti toisessa maailmansodassa, sillä saksalaisilla oli siellä sukellusvenesatama, jota pommitettiin rajusti. Brest on taiteen ja historian kaupunki.
Historia

Alueelta löytyy roomalaisten linnoitus 300-luvulta. 1100-luvulla kaupungin latinalainen nimi oli Bresta super Caprellam. Vuonna 1593 Ranskan kuningas Henry IV myönsi Brestille kaupungin nimen palkkiona uskollisuudestaan ​​katolisten ja protestanttien välisen sodan aikana. Kaupunki sijaitsee ihanteellisesti rannikolla ja satamana, joka tarjosi suojaa aluksille. Ludvig XIV päätti kehittää kuninkaallista laivastoa, muun muassa Brestin satamaa ja arsenaalia.
Seuraavana vuosisadalla 1700-luvulla alkoivat suuret tutkimusmatkat, Brestistä lähdettiin tutkimaan meriä. Silloin löydettiin monta uutta paikkaa Bougainville (1766), Kerguelen (1773), La Pérouse (1785) ja d'Entrecasteaux (1791). Nämä luonnontieteilijät ja löytöretkeilijät olivat aikansa meribiologeja ja merentutkijoita. Brestissä käynnistettiin lukuisia tieteellisiä tutkimuksia, ja niiden havainnot osaltaan valtamerien tutkimusta.
Nykyaika

Toisen maailmansodan aikana Brest tuhoutui lähes kokonaan. Sodan jälkeen historiallisen keskusta vähitellen rakennettiin uudelleen, vuosien 1946-1961 suunnitelmista vastasi arkkitehti Jean-Baptiste Mathon (1893-1971). Jälleenrakennus päättyi uuden kaupungintalon myötä Vapauden aukiolla. Kaupungissa on myös yliopisto, jossa opiskelee 26 000 opiskelijaa.
Urheilu

Jalkapallojoukkue Stade Brestois pelaa Ranskan pääsarjassa.
Koulutus

Brest Business School
Aiheesta muualla

Kuvia tai muita tiedostoja aiheesta Brest Wikimedia Commonsissa
Charles Curtis

| Charles Curtis |
| --- | --- |

Yhdysvaltain 31. varapresidentti
 4. maaliskuuta 1929 – 4. maaliskuuta 1933  
Presidentti:  Herbert Hoover
Edeltäjä:  Charles G. Dawes
Seuraaja:  John Nance Garner
Henkilötiedot
Syntynyt: 25. tammikuuta 1860 Topeka, Kansas
Kuollut: 8. helmikuuta 1936 (76 vuotta) Washington (DC)
Puoliso:  Annie Curtis
Tiedot
Puolue:  Republikaanit
 Nimikirjoitus
Charles Curtis (25. tammikuuta 1860 – 8. helmikuuta 1936) oli yhdysvaltalainen poliitikko. Hän oli Yhdysvaltain varapresidentti vuosina 1929–1933. Koulutukseltaan Curtis oli juristi.
Republikaanipuolueen edustaja Curtis valittiin vuonna 1893 Kansasin osavaltiosta edustajainhuoneeseen, josta hän erosi 1907 tultuaan valituksi Yhdysvaltain senaattiin. Hänen kautensa päättyi 1913 ja hän toimi senaattorina myös vuosina 1915–1929. Hän toimi senaatin enemmistöjohtajana 1925–1929.
Curtis valittiin varapresidentiksi vuonna 1929, Herbert Hooverin voitettua presidentinvaalin.
Curtis kuului äitinsä puolelta  Kansa-intiaaniheimoon. Yhdysvaltain varapresidenteistä hän oli ensimmäinen ja toistaiseksi ainoa Amerikan alkuperäiskansoihin kuulunut. Varhain äitinsä menettänyt Curtis varttui intiaanireservaatissa äidinpuoleisten isovanhempiensa luona ja puhui ensimmäisinä kielinään ranskaa ja kansaa.
Syntyperänsä perusteella Curtisin on sanottu olleen ensimmäinen ei-valkoinen Yhdysvaltain varapresidentti, vaikka vuonna 2021 varapresidentiksi tullut Kamala Harris onkin ensimmäinen musta, ensimmäinen aasialaistaustainen ja ensimmäinen nainen Yhdysvaltain varapresidenttinä.
Aiheesta muualla

Kuvia tai muita tiedostoja aiheesta Charles Curtis Wikimedia Commonsissa
Charles Cressent

Charles Cressentin suunnittelema kirjoituspöytä, 1730–1735.
Charles Cressent (1685–1768) oli ranskalainen huonekalusuunnittelija, kuvanveistäjä ja pronssinvalaja. Hän oli Orléansin Filipin hoviebenisti, régence-tyylin edustavimpia ja vaikutusvaltaisimpia taiteilijoita.
Olennaista Cressentin huonekaluissa ovat runsaat hienot pronssikoristeet. Hänen tyypillisiä töitään ovat lipastot, joissa on kulmissa sirot espanjattarien kuviot, pehmeäväriset ruusu- ja amaranttipuufaneeraukset André-Charles Boullen eebenpuu- ja kilpikonnamarketerioiden tilalla sekä ornamentiikassa usein toistuvat kiinalaisaiheet ja G-kierre. Useita Cressentin töitä on Ferdinand de Rothschildin kokoelmissa ja eräs piironki Wallace-kokoelmassa Lontoossa. Tietoja niistä antavat hänen 1749, 1757 ja 1765 töistään laatimansa myyntiluettelot.
Aiheesta muualla

Kuvia tai muita tiedostoja aiheesta Charles Cressent Wikimedia Commonsissa
Charles K. Johnson

Charles Kenneth Johnson (24. heinäkuuta 1924 – 19. maaliskuuta 2001) oli yhdysvaltalainen salaliittoteoreetikko ja kreationisti, joka tuli tunnetuksi uskostaan litteään Maahan. Hän levitti teoriaa Flat Earth Societyn johtajana toimiessaan. Hän vastusti vallitsevaa tieteellistä maailmankatsomusta muutenkin; hän muun muassa väitti tähtien sijaitsevan Maasta yhtä kaukana kuin San Franciscon Bostonista. Lisäksi hän piti Apollo 11 laskeutumista kuuhun huijauksena. 
 
Johnsonin syy vastustaa tieteellisiä näkemyksiä oli  uskonnollinen.
Johnson, joka oli johtanut liikettä vuodesta 1972, kuoli kotonaan Kaliforniassa 76-vuotiaana. Liikkeellä on ollut pienimuotoista kannatusta vielä hänen kuolemansa jälkeenkin, mutta sillä ei ole enää selvää johtohahmoa.
Charles Currey

| Mitalit | Mitalit | Mitalit |  |
| --- | --- | --- | --- |
|  Currey (vas.) Helsingin olympiakisojen palkintojenjaossa 1952. |  Currey (vas.) Helsingin olympiakisojen palkintojenjaossa 1952. |  Currey (vas.) Helsingin olympiakisojen palkintojenjaossa 1952. |  |
Maa:   Yhdistynyt kuningaskunta
Miesten purjehdus
|  Olympialaiset  |  Olympialaiset  |  Olympialaiset  |  |
|  Hopeaa | Helsinki 1952 | Finnjolla |  |
Charles Norman Currey (26. helmikuuta 1916 – 10. toukokuuta 2010) oli brittiläinen kilpapurjehtija ja olympiamitalisti.
Currey saavutti Finnjolla-veneluokassa olympiahopeaa Helsingissä 1952.
Aiheesta muualla

Kuvia tai muita tiedostoja aiheesta Charles Currey Wikimedia Commonsissa
Charles Cyphers

Charles Cyphers (28. heinäkuuta 1939 Niagara Falls, New York – 4. elokuuta 2024 Tucson, Arizona) oli yhdysvaltalainen näyttelijä. Hänet tunnetaan rooleistaan monista John Carpenterin elokuvista, joista näkyvin on sheriffi Lee Brackettina kauhuelokuvaklassikossa Halloween – naamioiden yö (1978) ja sen jatko-osassa Halloween 2 (1981). Muita rooleja muun muassa Clint Eastwoodin Honkytonk Man (1982), toimintaklassikko Pako New Yorkista (1981) ja Charles Bronsonin tähdittämä Väkivallan vihollinen 2 (1982).
Aiheesta muualla

Charles Cyphers Internet Movie Databasessa. (englanniksi)
Charles Cyphers Elonetissä.
Charles Joughin

Charles Joughin (1912)
Charles John Joughin (3. elokuuta 1878 Birkenhead, Wirral – 9. joulukuuta 1956 Paterson, New Jersey, Yhdysvallat) oli englantilainen leipuri, joka toimi RMS Titanicilla johtavana leipurina kun laiva törmäsi jäävuoreen ja upposi. Joughin ei päässyt pelastusveneisiin ja kellui kylmässä vedessä tuntikausia kunnes pelastuslautta B onnistui pelastamaan hänet. Myöhemmin haastattelussa Joughin kertoi seisseensä laivan tyyrpuurin puolella kun hän joutui veteen. Hän näki myöhemmin ympärikääntyneen veneen ja lähti uimaan sitä kohti. Aluksi häntä ei veneen kaatumisen pelossa päästetty kyytiin mutta myöhemmin laivan pääkokki Maynard tunnisti hänet ja auttoi hänet veneen päälle.
Myöhemmin Joughin oli mukana SS Oregonilla kun se upposi Bostonin satamassa. Joughin palveli myöhemmin American Exports Linesin valmistamilla aluksilla ja toisessa maailmansodassa joukkojenkuljetusaluksilla. Joughin kuoli vuonna 1956 78-vuotiaana. Hänet haudattiin Cedar Lawn Cemeterylle, Patersoniin.
Charles Jude Scicluna

Charles Jude Scicluna (s. 15. toukokuuta 1959 Toronto, Kanada) on maltalainen roomalaiskatolinen piispa. Hänet vihki papiksi Maltan arkkihiippakuntaan Joseph Mercieca 11. heinäkuuta 1986, ja hänet nimitettiin Maltan vihkipiispaksi ja San Leonen titulaaripiispaksi 6. lokakuuta 2012. Piispaksi vihkiminen seurasi 24. marraskuuta. Pääkonsekraattorina toimi Paul Cremona, jota avustivat Mercieca ja Mario Grech.
Carl Fredrik Fredenheim

Carl Fredrik Fredenheim
Fredenheimin väitöskirja Virtute librae civitatis fundamentarum principipium vuodelta 1765
Carl Fredrik Fredenheim, alk. Mennander (7. maaliskuuta 1748 Turku – 6. maaliskuuta 1803) oli suomalainen yli-intendentti, seremoniamestari ja arkeologi.
Fredenheimin isä Carl Fredrik Mennander vanhempi oli Turun piispa. Fredenheim opiskeli Turun Akatemiassa kuusivuotiaasta. Maisterin väitöskirjan hän sai valmiiksi 1765 ja muutti seuraavana vuonna Tukholmaan. Hänestä tuli ulkoasiaintoimikunnan ensimmäinen sihteeri ja hänet aateloitiin 1772, jolloin hän vaihtoi nimensä Mennanderista Fredenheimiin. Hänestä tuli 1792 Kuninkaallisen museon johtaja ja 1795 rakennusten yli-intendentti eli rakennushallinnon johtaja. Fredenheim edisti antiikin taideteosten tunnetuksi tuloa Ruotsissa ja Suomessa, Ruotsin museolaitos syntyi hänen ansiostaan. Hän myös jäljennytti Vatikaanin arkistolähteitä ja oli tekemässä kaivauksia Rooman Forumilla.
Caliban (kuu)

| Caliban |
| --- | --- |

Löytäminen
Löytäjät:  B. Gladman, P. Nicholson, J. A. Burns ja J. Kavelaars
Löytöaika:  6. syyskuuta 1997
Kiertoradan ominaisuudet
Planeetta:  Uranus
Keskietäisyys:  7 231 100 km
Eksentrisyys:  0,1812
Kiertoaika:  579,73 d
Inklinaatio:  141,529
Fyysiset ominaisuudet
Päiväntasaajan halkaisija:  226,2 km
Massa:  2,9973 x 1017 kg
Keskitiheys:  ~1,5 g/cm3
Painovoima pinnalla:  0,015 m/s2
Caliban (aiempi nimitys S/1997 U 1) on yksi Uranuksen kuista. Sen löysivät B. Gladman, P. Nicholson, J. A. Burns ja J. Kavelaars 6. syyskuuta 1997, ja se nimettiin William Shakespearen Myrsky-näytelmän hahmon mukaan.
Caliban kiertää Uranusta erittäin kaukana, ja sen kiertorata on melko eksentrinen ja inklinoitunut. Tämän perusteella on todennäköistä, että Caliban on ollut itsenäinen Auringon kiertolainen, jonka Uranus myöhemmin kaappasi.
Australian avoin tennisturnaus 2021 – sekanelinpeli

| Australian avoin tennisturnaus 2021 |
| --- | --- | --- | --- | --- | --- | --- | --- | --- | --- | --- |
| Mestari : |   |  Barbora Krejčíková  Rajeev Ram |  Barbora Krejčíková  Rajeev Ram |  Barbora Krejčíková  Rajeev Ram |  Barbora Krejčíková  Rajeev Ram |  Barbora Krejčíková  Rajeev Ram |  Barbora Krejčíková  Rajeev Ram |  Barbora Krejčíková  Rajeev Ram |  Barbora Krejčíková  Rajeev Ram |  Barbora Krejčíková  Rajeev Ram |
| Loppuottelija: |   |  Samantha Stosur  Matthew Ebden |  Samantha Stosur  Matthew Ebden |  Samantha Stosur  Matthew Ebden |  Samantha Stosur  Matthew Ebden |  Samantha Stosur  Matthew Ebden |  Samantha Stosur  Matthew Ebden |  Samantha Stosur  Matthew Ebden |  Samantha Stosur  Matthew Ebden |  Samantha Stosur  Matthew Ebden |
| Lopputulos: |   | 6–1, 6–4 | 6–1, 6–4 | 6–1, 6–4 | 6–1, 6–4 | 6–1, 6–4 | 6–1, 6–4 | 6–1, 6–4 | 6–1, 6–4 | 6–1, 6–4 |
Kilpailut
| Kaksinpelit |   | miehet |   | naiset |   |   |   | pojat |   | tytöt |
| Nelinpelit |   | miehet |   | naiset |   | seka |   | pojat |   | tytöt |
← 2020 Australian avoin tennisturnaus 2022 →
Barbora Krejčíková ja Nikola Mektić oli puolustava mestaripari, mutta molemmat pelasivat eri parin kanssa tänä vuonna.
Turnauksen voittivat Barbora Krejčíková ja Rajeev Ram. Se oli heidän toinen yhteinen sekapelimestaruutensa Australiassa.
Sijoitetut pelaajat

Barbora Strýcová /  Nikola Mektić (1. kierros)
Nicole Melichar /  Robert Farah (2. kierros, vetäytyi)
Gabriela Dabrowski /  Mate Pavić (puolivälierät)
Chan Hao-ching /  Juan Sebastián Cabal (1. kierros)
Demi Schuurs /  Wesley Koolhof (1. kierros)
Barbora Krejčíková /  Rajeev Ram (mestarit)
Latisha Chan /  Ivan Dodig (1. kierros)
Luisa Stefani /  Bruno Soares (2. kierros)
Kaavio > Avain

| 0 | 1 | 2 | 3 |
| --- | --- | --- | --- |
|  Q = karsija  WC = villi kortti  LL = Lucky loser  |  Alt = Alternate  SE = erikoisvapautus  PR = suojattu ranking  |  w/o = luovutus ennen ottelun alkamista  r = keskeytys  d = hylkäys  |  ITF = ITF-paikka  JE = junioripaikka  |